Document ID: /roh_data/filtered/fineweb-2-filterrobots_roh.jsonl.gz/30625

Per distgargiar l'Italia e la Grezia, vul la cumissiun reparter da là en tut 40’000 fugitivs sin auters pajais commembers da l'UE, quai rapporta la «Süddeutsche Zeitung». Ella sa referescha sin in sboz da la cumissiun che menziunescha ina mesira d'urgenza, necessaria pervi dal dumber creschent da fugitivs en l’Italia ed en la Grezia.
La cumissiun vul preschentar sia proposta la mesemna a Brüssel. Quella fa part da la nova politica da fugitivs da la cumissiun da l'UE, che prevesa d'introducir in sistem da quotas per reparter fugitivs.
RR Novitads 08:00